 Pupilele imi penduleaza rapid in vreme ce urmaresc imaginea fugitiva a unui camp cu flori de rapita, disparand in spatele masinii in viteza -Nu mai scapam odata de peisaju' asta? Ametesc de la atata galben! mormaie tata, batand nerabdator cu aratatorul pe volan si apasand usor pe acceleratie Langa el, mama e scufundata in scaun cu castile in urechi si privirea fixata intr-un punct imaginar inaintea ei Dinauntrul castilor se aude o voce stridenta dictand rar, dar raspicat:,, I am leaving home earlier today " Mama intra in pielea personajului si repeta mecanic cu o convingere debordanta, iar dupa jumatate de minut continua cu ,, Lupita, please take out the garbage until I come back! " Un oftat sesizabil se aude venind din directia mea M-am resemnat in a o convinge pe mama ca posibilitatea ca noi sa angajam in viitorul apropiat o menanjera mexicana este destul de redusa, iar invatarea unor astfel de propozitii este inutila Pe bancheta din spate, in dreapta se afla sora mea ghemuita in pozitia fetala cu capul asezat in bratele mele, dormind adanc O dara de saliva i se prelinge pe marginea buzei, in timp ce incheietura mainii spanzurate de pe bancheta ii zvacneste spasmatic din cand in cand Imi redirectionez atentia din nou spre geam si imi rezem fruntea de el Doua intersectii mai incolo, am ocazia sa testez forta acestuia, cu capul, datorita unei gropi generoase in asfalt Pufnesc din nas in semn de revolta si ma indepartez la o distanta sigura de geam -Drumurile astea-s de toata groaza pentru ce dam noi bani la stat? Ha? Pentru ce? Nu se mai poate asa, domnle', monologheaza tata din nou Urmeaza cateva minute de tacere apasatoare Tata se simte coplesit de atmosfera tensionata si porneste radioul Glasul tipator al Innei strapunge linistea Fly like a woman, like you're high, like Sora mea tresare confuza din somn Postul este schimbat aproape instant, iar Eric Clapton ii ia locul domnisoarei agitate Tata pare multumit si incepe sa fluiere pe ritm Intre timp mama renunta la CD-urile educationale si isi continua lectura primului roman scris in engleza inceput de ea pana acum -Mara ce inseamna ,,au-card''? -Nu stiu sa fie ceva card special? Zi pe litere, ii raspund eu - A-W-K-W-A-R-D -Aaa, inseamna ,,jenant'' sau ,,penibil'', de exemplu un moment jenant, intelegi? -Mhm Da' ,,taid"? -,,Tide" ? E ,,maree'', ,,flux-reflux'', ceva pe acolo -N-are sens deloc -Pai da-mi un context -He tied her down -Errrm El a legat-o pe ea nu pe un obiect Ce citesti? -Ceva carte politista cred -Aham Masina e cufundata intr-o simfonie dintre If you wanna hang out you've got to take her out Cocaine, sunetul sforaitului surorii mele si schimbarea paginilor din cartea mamei -Si ,,rap" ? Ce-i aia? -Un stil de muzica, stii tu Rap, B U G Mafia, Parazitii, astia -Nu cred ca-i bine Nu are mai multe sensuri? -Da' mama, zi pe litere te rog, ca e mai usor asa -R-A-P-E -Viol -Ce? -Viol -A -Cred ca ar trebui sa nu mai citesti cartea aia, intervine brusc tata pe un ton iritat Mama ii arunca o privire sceptica pe deasupra ochelarilor, concentrandu-se apoi din nou la roman Drumul continua normal, fara incidente, iar eu aproape atipesc cu gura deschisa Printre vuietul aerului conditionat, sunetul radioului si a gandurilor mele, aud vocea mamei soptind: -Mara Ia zi N-A-K-E-D ce-i? A fost un drum lung 